Szám: 1-3/2015. 12. sz. napirendi pont

E l ő t e r j e s z t é s

Zalaszentgrót Város Önkormányzat Képviselő-testületének

2015. február 12-i rendes ülésére

Tárgy: Földvédelmi bírsággal sújtott magántulajdonú ingatlan önkormányzati használatba vonása

Tisztelt Képviselő-testület!

A Zala Megyei Kormányhivatal Zalaszentgróti Járási Hivatal Járási Földhivatalához (a továbbiakban: Földhivatal) lakossági bejelentés érkezett, amely szerint a Zalaszentgrót zárkerti 21241 hrsz.-ú ingatlan gazzal borított. A Földhivatal a termőföld védelméről szóló 2007. évi CXXIX. törvény 5/A§ (1) bekezdése alapján a hasznosítási kötelezettség elmulasztása miatt földvédelmi bírsággal sújtotta a Molnár Mária Thermál Beruházási és Vállalkozó Kft. „fa” (9834 Csehimindszent, Arany J. u. 6.) képviselőjét Sáfrány Mihály felszámolóbiztost. A felszámolóbiztos a Földhivatal megkeresésére azt nyilatkozta, hogy a Molnár Mária Thermál Beruházási és Vállalkozó Kft. „fa” (9834 Csehimindszent, Arany J. u. 6.) pénzeszközzel nem rendelkezik, ezért a gyommentesítést nem áll módjukban elvégezni.

A fentiekről a Földhivatal Zalaszentgrót Város Önkormányzatát a 2014. július 22-én kelt, a Zalaszentgróti Közös Önkormányzati Hivatalhoz 2014. november 14-én érkezett 10009/4/2014. számú határozatában tájékoztatta. E határozatában a Földhivatal tájékoztatott arról is, hogy a termőföld védelméről szóló 2007. évi CXXIX. törvény 5/A. § (2) bekezdése alapján a hasznosítási kötelezettség elmulasztása miatt földvédelmi bírság megfizetésére kötelező határozat jogerőre emelkedését követően a határozatot a ingatlan fekvése szerinti önkormányzattal közölni kell. Az önkormányzat hatósági hatáskörben hozott határozattal a zártkerti ingatlant 1 évre földprogram működtetése céljából ellenszolgáltatás nélkül kijelölheti.

A Zalaszentgrót zártkert 21241 hrsz.-ú ingatlan bejárása megtörtént, mely során megállapítást nyert, hogy a terület egésze gazos, évelő növényzettel (szolidágó, vadszeder, vadszőlő) borított, valamint kisebb cserjék is nőnek rajta. A terület 1 éves hasznosítása során a kaszálás és a rendbetétel lenne megoldott.

A csáfordi részönkormányzati vélemény figyelembevételével az 1 évre történő használatba vétel nem javasolt.

A Gazdasági és Városfejlesztési Bizottság az előterjesztést a 2015. február 5-i ülésén megtárgyalta, a 4/2015. (II. 05.) számú határozatával elfogadta, és a Képviselő-testületnek elfogadásra javasolja.

Kérem, a Tisztelt Képviselő-testületet, hogy az előterjesztést tárgyalja meg és fogadja el az alábbi határozati javaslatot.

Határozati javaslat:

Zalaszentgrót Város Önkormányzatának Képviselő-testülete úgy dönt, hogy a Molnár Mária Thermál Beruházási és Vállalkozó Kft. „fa” (9834 Csehimindszent, Arany J. u. 6.) kizárólagos tulajdonát képező Zalaszentgrót zártkerti 21241 hrsz.-ú ingatlant 1 évre, önkormányzati használatra nem jelöli ki.

Határidő: 2015. május 31.

Felelős: Baracskai József polgármester

Dr. Simon Beáta jegyző

Zalaszentgrót, 2015. február 09.

Baracskai József

polgármester

A határozati javaslat a törvényességi követelményeknek

megfelel.

Dr. Simon Beáta

jegyző