Szám: 1-3/2015.

8. sz. napirendi pont anyaga

**Előterjesztés**

Zalaszentgrót Város Önkormányzata Képviselő-testületének

2015. február 12-i, rendes ülésére

**Tárgy:** Polgármester szabadságtervének jóváhagyása

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény 2015. január 01. napjától hatályos 225/C §-a meghatározza a foglalkoztatási jogviszonyban álló polgármester szabadsága mértékének, megállapításának és kiadásának szabályait.

A hivatkozott jogszabályhely alapján az alábbi rendelkezésekre kell tekintettel lenni:

* a polgármester évi 25 munkanap alapszabadságra és 14 munkanap pótszabadságra jogosult,
* a képviselő-testület – a polgármester előterjesztésére – minden év február 28. napjáig jóváhagyja a polgármester szabadságának ütemezését,
* a szabadságot az ütemezésben foglaltaknak megfelelően kell kiadni és igénybe venni, az igénybevételről a polgármester a képviselő-testületet a következő ülésen tájékoztatja,
* a szabadságot ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb 15 nappal megtett előzetes bejelentést követően veheti igénybe.
* a szabadságot az esedékesség évében kell kiadni, de legkésőbb a következő év március 31. napjáig lehet igénybe venni, vagy kiadni.

Baracskai József polgármester elkészítette a 2015. vére vonatkozó szabadságának ütemezését, amely jelen előterjesztés 1. számú mellékletét képezi.

Kérem a T. Képviselő-testületet, hogy fogadja el a következő határozati javaslatot:

**Határozati javaslat:**

Zalaszentgrót Város Önkormányzat Képviselő-testülete Baracskai József Zalaszentgrót Város Polgármesterének 2015. évre megállapított szabadságának ütemezését az előterjesztés 1. számú melléklete szerint jóváhagyja.

Felkéri a polgármestert, hogy a 2015. évi szabadságát az ütemezésben foglaltak szerint vegye igénybe, továbbá, hogy a szabadság igénybevételéről a képviselő-testületet tájékoztassa.

*Határidő:* folyamatos

*Felelős:* Baracskai József polgármester

Zalaszentgrót, 2015. január 28.

|  |  |
| --- | --- |
|  | Baracskai József  polgármester |

A határozati javaslat a törvényességi

követelményeknek megfelel.

|  |  |
| --- | --- |
|  | Dr. Simon Beáta  jegyző |

1. számú melléklet

**Zalaszentgrót Város Polgármesterének 2015. évi szabadságának ütemezése**

2015. évre megállapított szabadság mértéke (alap-és pótszabadság) összesen: 39 munkanap

|  |  |  |
| --- | --- | --- |
| **2015. év** | | |
| **Hónap** | **SZABADSÁG IDŐPONTJA** | **SZABADSÁG SZÁMA ADOTT HÓNAPBAN** |
| JANUÁR | - | 0 |
| FEBRUÁR | 19;20;23-27 | 7 |
| MÁRCIUS | 2-4 | 3 |
| ÁPRILIS | - | 0 |
| MÁJUS | 26, 27 | 3 |
| JÚNIUS | 15-19;25,26 | 7 |
| JÚLIUS | 20-24 | 5 |
| AUGUSZTUS | 17-19 | 3 |
| SZEPTEMBER | - | 0 |
| OKTÓBER | 19-22 | 4 |
| NOVEMBER | 22-27 | 5 |
| DECEMBER | 22-23 | 2 |
| **ÖSSZESEN** | | **39 munkanap** |