Szám: 1-3/2015. Egyebek napirendi pont anyaga

**Előterjesztés**

Zalaszentgrót Városi Önkormányzat Képviselő-testület

2015. február 12-i rendes ülésére

**Tárgy:** Testvértelepülési találkozók támogatására pályázat benyújtása

**Tisztelt Képviselő-testület!**

Zalaszentgrót Város Önkormányzata idén ünnepli testvérvárosi kapcsolatának 10 éves évfordulóját. Az ezzel összefüggő rendezvénysorozat finanszírozásának lehetőségére az EACEA-Unit P7 Citizenship (Aveneu du Bourget, 1., B-1140 Brussels-Belgium) „Testvértelelpülési találkozók” címmel írt ki pályázatot. A pályázat benyújtásának feltételei a következők:

A program célja:

* helyi és uniós szinten ösztönzi a polgárokat az uniós politikai menetrend konkrét kérdéseiről folytatott vitára
* törekszik a polgárok körében az uniós döntéshozatali folyamatokban való részvétel előmozdítására
* lehetőséget teremt az uniós szintű társadalmi szerepvállalásra és önkéntességre.

A program olyan projekteket támogat, amelyek a testvérvárosokból érkező polgárok széles rétegei számára szerveznek találkozási alkalmat és a program célkitűzéseivel összhangban lévő témák köré épülnek. Elsőbbséget élveznek az éves prioritásokra irányuló projektek.

Prioritás:

Elsőbbséget élveznek azok a projektek, melyek a ***II. világháború 70.*** ***évfordulójának megemlékezése*** köré épülnek:

* a II. világháború és az ehhez társított intolerancia, mely lehetővé tette az emberiség elleni bűntettet
* a II. világháború következményei Európa háború utáni építészetére: egyrészt a felosztási és a hidegháború, másrészt az európai integráció kezdetet, követve a Schumann-nyilatkozatot 1950-ben

Pályázók köre: városok/települések és testvérvárosi bizottságaik vagy más, helyi önkormányzatokat képviselő nonprofit szervezetek. A projektben legalább két támogatható ország településeinek szerepelnie kell, melyből legalább egynek uniós tagállamnak kell lennie. A projektben legalább 25 meghívott résztvevőnek kell szerepelni. (A meghívott résztvevőknek a támogatható partner(ek) által delegált nemzetközi résztvevők számítanak).

Támogatás összege: a maximális támogatási összeg projektenként: **25.000 EUR**

Benyújtási határidő: 2015. március 1.

Megvalósítás: 2015. május 1. és 2016. március 31. között.

A támogatási összeg megítélése normatíva alapján történik a meghívott vendégek száma, a testvérváros távolsága, és a látogatás napjainak száma alapján.

A pályázat elbírálás pontozásos rendszer alapján zajlik, melynek fő pontjai az alábbiak:

* Összhang a program és a programág céljaival
* A projekt tevékenységi tervének minősége
* Terjesztés
* Hatás és polgári részvétel

A pályázat utófinanszírozásos, azaz a pályázati összeg a projekt megvalósulását követően a pályázatban elkészült anyagok, a megvalósulásról elkészült beszámoló, fényképes dokumentáció, és jelenléti ív benyújtásával hívható le.

Az ***RF Consulting Kft.*** (8900 Zalaegerszeg, Hock János u. 45. ) árajánlata alapján a pályázati dokumentáció elkészítésének költsége 39.370Ft+ÁFA, melynek forrását Zalaszentgrót Város Önkormányzata a 2015. évi rendezvények részére elkülönített dologi kiadások terhére biztosítja.

A Pénzügyi és Ügyrendi Bizottság az előterjesztést a 2015. február 9-i ülésén megtárgyalta, javaslatukat szóban terjesztik elő.

Kérem a Tisztelt Képviselő Testületet, hogy az előterjesztést tárgyalja meg és az alábbi határozati javaslatot fogadja el.

**Határozati javaslat:**

Zalaszentgrót Város Önkormányzatának Képviselő-testülete, úgy dönt, hogy pályázatot nyújt be az EACEA-Unit P7 Citizenship (Aveneu du Bourget, 1., B-1140 Brussels-Belgium) által kiírt Testvértelepülési találkozók támogatására. A pályázati dokumentáció elkészítésével az RF Consulting Kft.-t (8900 Zalaegerszeg, Hock János u. 45.) bízza meg.

Zalaszentgrót Város Önkormányzata a pályázati dokumentáció elkészítésének díjára 39.370Ft+ÁFA forrást biztosít, a 2015. évi rendezvények részére elkülönített dologi kiadások terhére.

A Képviselő-testület felhatalmazza a polgármestert a pályázattal kapcsolatban felmerülő valamennyi eljárás lefolytatására, árajánlatok bekérésére és a legkedvezőbb ajánlattevőkkel történő szerződések megkötésére.

**Határidő:** 2015. október 31.

**Felelős:** Baracskai József polgármester

Dr. Simon Beáta jegyző

Zalaszentgrót, 2015. február 09.

Tisztelettel:

**Baracskai József**

polgármester

A határozati javaslat a törvényi előírásoknak megfelel.

**Dr. Simon Beáta**

jegyző